নিজস্ব প্রতিবেদন: পার্কস্ট্রিটে  ভয়ঙ্কর অগ্নিকাণ্ড।  মধ্য কলকাতায় পার্কস্ট্রিটে এপিজে বিল্ডিংয়ে আগুন লাগে।  বিল্ডিংয়ের আট তলায় আগুন লাগে।   ইতিমধ্যেই ঘটনাস্থলে যায় দমকলের ১০ টি ইঞ্জিন।  এপিজে বিল্ডিংয়ে  অনেক বেসরকারি সংস্থার অফিস রয়েছে।  সোমবার বেলা ১১ টা নাগাদ ৮তলার অফিস থেকে ধোঁয়া বেরোতে দেখেন অফিসের কর্মীরা।  আতঙ্ক ছড়িয়ে পড়ে অফিস কর্মীদের মধ্যে। হুড়োহুড়ি করে অফিস থেকে বেরনোর   চেষ্টা করেন সকলে। দমকল কর্মীরা পৌঁছে বিল্ডিংটিকে খালি করে দেন। আগুন নেভানোর চেষ্টা চলছে। তবে অনেক উঁচুতে অর্থাত্ আট তলায় আগুন লাগায় কিছুটা অসুবিধায় পড়তে হচ্ছে দমকলকর্মীদের।  বিল্ডিংয়ের জানলা থেকে বেরিয়ে আসতে থেকে আগুনের লেলিহান শিখা। বি ব্লকের আগুন নেভাতে হিমশিম খান দমকলকর্মীরা। এ ব্লক থেকে জল ছিটিয়ে আগুন নিয়ন্ত্রণে আনা হয়।  কী থেকে আগুন লাগল, তা এখনও স্পষ্ট নয়।